บริษัท กลางฯคาดปีนี้ กำไร 200 ล้านบาท
บริษัท กลางฯคาดปีนี้ กำไร 200 ล้านบาทผลจากการคุมค่าใช้จ่าย
8 ก.ย. 2553

บริษัท กลางฯคาดปีนี้ กำไร 200 ล้านบาทผลจากการคุมค่าใช้จ่าย 
นายสมพร สืบถวิลกุล กรรมการผู้จัดการ บริษัท กลางคุ้มครองผู้ประสบภัยจากรถ เปิดเผยว่า ในปีนี้บริษัทคาดว่าจะมีกำไรสุทธิประมาณ 200 ล้านบาท เพิ่มขึ้นเมื่อเทียบกับปีที่ผ่านมาที่มีกำไรสุทธิ 80 ล้านบาท ซึ่งเป็นผลมาจากการควบคุมค่าใช้จ่าย การหารายได้เพิ่มและเพิ่มรายได้จากการลงทุน โดยเฉพาะการแก้ไขปัญหาเรื่องลดการขาดทุนจากการรับประกันภัย พ.รบ.รถจักรยานยนต์แต่เพียงผู้เดียว ซึ่งตาดว่าในปีนี้จะขาดทุนประมาณ 1,200 ล้านบาท ซึ่งในช่วงครึ่งปีแรกที่ผ่านมาบริษัทมีเบี้ยประกัน 1,500 ล้านบาท และสิ้นปีคาดว่าจะได้เบี้ย 3,200 ล้านบาท จากจำนวนกรมธรรม์ 10 ล้านฉบับ